《西垣致斋日因成一章呈二相公》
宋代·寇准

摄事修雩祀，斋居近紫庭。
千门夏雨歇，高树夕阳生。
更散掖垣静，风来钟漏清。
岩廊惭旧德，书殿愧群英。
白发将何补，丹心忽自惊。
敢言陪邴魏，三接奉休明。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。